CELEX: 52014PC0664
Language: lt
Date: 2014-10-29
Title: Pasiūlymas TARYBOS SPRENDIMAS kuriuo nustatoma pozicija, kurios turi laikytis Europos Sąjunga Pasaulio prekybos organizacijos Generalinėje taryboje dėl Seišelių Respublikos stojimo į PPO

|
			
		
		
		52014PC0664
		
			Pasiūlymas TARYBOS SPRENDIMAS kuriuo nustatoma pozicija, kurios turi laikytis Europos Sąjunga Pasaulio prekybos organizacijos Generalinėje taryboje dėl Seišelių Respublikos stojimo į PPO /* COM/2014/0664 final - 2014/0307 (NLE) */
			
				
		
		
			
			   	AIŠKINAMASIS MEMORANDUMAS
I. ĮVADAS
Pasaulio prekybos organizacijos (PPO)
narės ir Seišeliai pasiekė baigiamąjį derybų dėl
Seišelių stojimo į šią organizaciją sąlygų
etapą. Derybos, prasidėjusios 1995 m. Seišeliams pateikus
prašymą prisijungti prie PPO, truko 19 metų. Seišelių prašymas
dėl stojimo į PPO buvo nagrinėjamas atsižvelgiant į bendrus
dvišalius prekybos santykius pagal ES ir AKR partnerystę ir Seišelių
pasiryžimą liberalizuoti prekybą, visiškai laikantis ekonominės
partnerystės susitarimo. Vadovaujantis SESV, pirma turi būti priimtas Tarybos sprendimas,
kuriuo patvirtinamos Seišelių stojimo sąlygos, kad ES
galėtų oficialiai pritarti tokiam patvirtinimui Pasaulio prekybos
organizacijoje.
Toliau pateikiama stojimo sąlygų
santrauka.
II. SEIŠELIŲ STOJIMO Į PPO
SĄLYGŲ SANTRAUKA PAGAL SEKTORIUS
Įsipareigojimų sąrašai
Visos prekės
Įsipareigojimų sąraše
nustatytų Seišelių galutinių apribotųjų normų
(toliau – GAN) vidurkis yra 16,1 proc.
Žemės ūkio produktų GAN
vidurkis (26,8 proc.) yra didesnis nei pramoninių prekių GAN
vidurkis (10,5 proc.). 
Seišeliai pradės taikyti visas GAN nuo
įstojimo dienos.
Atsižvelgiant į mažą Seišelių
ekonomikos dydį ir jos pažeidžiamumą šie tarifų vidurkiai yra
pagrįsti. Pagal ankstesnę ES praktiką tokie tarifų dydžiai
laikomi pagrįstais panašaus dydžio šalių ekonomikoms.
Pramoninės prekės 
–              
Ne žemės ūkio produktų GAN vidurkis
yra 10,5 proc.
–              
Didžiausios vidutinės normos (apie 25 proc.)
taikomos žuvininkystės, baldų ir avalynės sektoriuose.
–              
Seišeliai sutinka taikyti bemuitį režimą
medikamentams bei medicininei įrangai ir informacinių
technologijų produktams; šiems produktams nustatoma 0 proc. galutinė
apribotoji norma.
–              
Didžiausi tarifai (200 proc.) taikomi
padangoms, ant kurių uždėti nauji protektoriai / kurių
griovelių raštas buvo atnaujintas, ir dėvėtiems drabužiams. 
Žemės ūkio prekės 
–              
Žemės ūkio produktų GAN vidurkis yra
26,8 proc.
–              
Didžiausi žemės ūkio tarifai taikomi alui
ir viskiui plastikiniuose buteliuose (250 proc.) ir tabakui (200 proc.).
Paslaugos 
Seišeliai prisiima įsipareigojimus
dėl patekimo į rinką ir nacionalinio režimo įvairiuose
paslaugų sektoriuose, įskaitant profesines, kompiuterių ir kitas
verslo paslaugas, komunikacijos paslaugas, statybos paslaugas, platinimo
paslaugas, švietimo paslaugas, aplinkos apsaugos paslaugas, finansines
(draudimo ir bankininkystės) paslaugas, sveikatos ir socialinės
apsaugos paslaugas, turizmo ir transporto paslaugas (jūrų transporto
ir kitas pagalbines transporto paslaugas).
Įsipareigojimai pagal
protokolą
Baigiamajame daugiašaliame stojimo proceso
etape PPO narės siekė bendrai užtikrinti, kad Seišelių prekybos
įstatymai ir institucijos iš esmės atitiktų PPO taisykles ir
susitarimus, ir šias nuostatas išdėstė Stojimo protokole ir Darbo
grupės ataskaitoje. Atsižvelgdami į tai, Seišeliai ėmė
vykdyti standartinius įsipareigojimus, numatytus Darbo grupės
ataskaitoje, ir neprašė taikyti jokių pereinamųjų
laikotarpių, išskyrus pereinamąjį laikotarpį dėl PPO
susitarimo dėl techninių prekybos kliūčių, kuris visa
apimtimi bus įgyvendinamas tik nuo 2015 m. gruodžio mėn. 
Šiuo atžvilgiu Seišeliai, inter alia,
įsipareigojo, įstojus į organizaciją,  panaikinti
visus kitus muitus ir mokesčius, nustatant jiems 0 proc. normą,
taip pat leidimų sistema pakeisti esamą importo draudimą kai
kuriems su sanitariniu ir fitosanitariniu reguliavimu susijusiems produktams
(odai, kailiams, palminiams augalams), naudotoms transporto
priemonėms, transporto priemonėms, kurių vairas yra kairėje
pusėje, automobilių dalims ir maskuojamajai aprangai.
III. REKOMENDACIJA
Pateikdama Tarybai tvirtinti Seišelių
stojimo į PPO sąlygas, Komisija išreiškia nuomonę, kad tai yra
ne tik darnus, bet ir plataus masto rinkos atvėrimo
įsipareigojimų rinkinys, kuris bus labai naudingas tiek Seišeliams,
tiek jų PPO prekybos partnerėms.
2014/0307 (NLE)
Pasiūlymas
TARYBOS SPRENDIMAS
kuriuo nustatoma pozicija, kurios turi
laikytis Europos Sąjunga Pasaulio prekybos organizacijos Generalinėje
taryboje dėl Seišelių Respublikos stojimo į PPO
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 91 straipsnį, 100
straipsnio 2 dalį ir 207 straipsnio 4 dalies pirmą pastraipą
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       1995 m. gegužės 31 d.
Seišelių Respublikos Vyriausybė pateikė prašymą prisijungti
prie Marakešo sutarties, kuria įsteigiama Pasaulio prekybos organizacija
(toliau – PPO), pagal tos Sutarties XII straipsnį;
(2)       siekiant susitarti dėl
Seišelių Respublikai ir visoms PPO narėms priimtinų stojimo
sąlygų, 1995 m. liepos 11 d. įsteigta Seišelių Respublikos
stojimo į PPO darbo grupė;
(3)       Komisija, atsižvelgdama
į Seišelių Respublikos dvišalius prekybos santykius pagal ES ir AKR
partnerystę ir Seišelių pasiryžimą liberalizuoti prekybą
visiškai laikantis ekonominės partnerystės susitarimo, Sąjungos
vardu susitarė dėl išsamaus Seišelių prisiimamų rinkos
atvėrimo įsipareigojimų, kurie tenkina Sąjungos
reikalavimus, rinkinio;
(4)       šie įsipareigojimai yra
įtraukti į Seišelių Respublikos stojimo į PPO
protokolą;
(5)       tikimasi, kad stojimas į
PPO turės teigiamo ir ilgalaikio poveikio ekonominės reformos
procesui bei tvariam vystymuisi Seišelių Respublikoje;
(6)       todėl Stojimo protokolas
turėtų būti patvirtintas;
(7)       PPO steigimo sutarties XII
straipsnyje nustatyta, kad dėl stojimo sąlygų turi susitarti
stojančioji šalis ir PPO, o stojimo sąlygas PPO vardu tvirtina PPO
Ministrų konferencija; PPO steigimo sutarties IV straipsnio 2 dalyje numatyta,
kad nevykstant Ministrų konferencijai jos funkcijas vykdo Generalinė
taryba;
(8)       todėl būtina
nustatyti Sąjungos poziciją dėl Seišelių Respublikos
stojimo į PPO, kurios ji laikysis PPO Generalinėje taryboje,
PRIĖMĖ ŠĮ
SPRENDIMĄ: 
1 straipsnis
Pozicija, kurios Europos Sąjunga laikysis
Pasaulio prekybos organizacijos Generalinėje taryboje dėl
Seišelių Respublikos stojimo į PPO, yra pritarti stojimui.
2 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas